CELEX: 62011TA0195
Language: ro
Date: 2015-03-18 00:00:00
Title: Cauzele T-195/11, T-458/11, T-448/12 și T-41/13: Hotărârea Tribunalului din 18 martie 2015 – Cahier și alții/Consiliul și Comisia („Răspundere extracontractuală — Interdicție pentru producătorii de vinuri provenite din soiuri de viță destinate unei duble utilizări de a efectua ei înșiși distilarea în rachiu de vin a cantităților de vinuri produse, provenite din soiuri de viță destinate unei duble utilizări, care depășesc cantitatea normal vinificată — Aplicarea acestei legislații de autoritățile naționale”)

4.5.2015   
            
            
               RO
            
            
               Jurnalul Oficial al Uniunii Europene
            
            
               C 146/34
            
         Hotărârea Tribunalului din 18 martie 2015 – Cahier și alții/Consiliul și Comisia
   (Cauzele T-195/11, T-458/11, T-448/12 și T-41/13) (1)
   
   ((„Răspundere extracontractuală - Interdicție pentru producătorii de vinuri provenite din soiuri de viță destinate unei duble utilizări de a efectua ei înșiși distilarea în rachiu de vin a cantităților de vinuri produse, provenite din soiuri de viță destinate unei duble utilizări, care depășesc cantitatea normal vinificată - Aplicarea acestei legislații de autoritățile naționale”))
   (2015/C 146/45)
   Limba de procedură: franceza
   
      Părțile
   
   
      Reclamanți: Jean-Marie Cahier (Montchaude, Franța) și ceilalți reclamanți ale căror nume figurează în anexa la hotărâre (reprezentant: C.-É. Gudin, avocat)
   
      Pârâte: Consiliul Uniunii Europene (reprezentanți: în cauzele T-195/11 și T-458/11, inițial É. Sitbon și P. Mahnič Bruni, ulterior É. Sitbon și S. Barbagallo, în cauza T-448/12, inițial E. Karlsson și É. Sitbon, ulterior E. Karlsson și A. Westerhof Löfflerová și în final E. Karlsson și S. Barbagallo și, în cauza T-41/13, S. Barbagallo și E. Karlsson, agenți) și Comisia Europeană (reprezentanți: în cauza T-195/11, inițial D. Bianchi, B. Schima și M. Vollkommer, ulterior D. Bianchi și B. Schima, în cauza T-458/11, B. Schima, în cauza T-448/12, I. Galindo Martin și B. Schima și, în cauza T-41/13, inițial A. Marcoulli și B. Schima, ulterior D. Bianchi, B. Schima și A. Marcoulli, agenți)
   
      Obiectul
   
   Cereri de reparare a prejudiciilor pe care reclamanții pretind că le-au suferit ca urmare a urmăririlor și a condamnărilor judiciare împotriva lor în Franța, pentru motivul că nu s-au conformat, în cursul diverselor campanii viticole, mecanismului de distilare obligatoriu instituit prin articolul 28 din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (JO L 179, p. 1, Ediție specială, 03/vol. 28, p. 190), și pus în aplicare prin Regulamentul (CE) nr. 1623/2000 al Comisiei din 25 iulie 2000 de stabilire a normelor de aplicare a Regulamentului (CE) nr. 1493/1999, în ceea ce privește mecanismele pieței (JO L 194, p. 45, Ediție specială, 03/vol. 34, p. 120)
   
      Dispozitivul
   
   
               1)
            
            
               Conexează cauzele T-195/11, T-458/11, T-448/12 și T-41/13 în vederea pronunțării prezentei hotărâri.
            
         
               2)
            
            
               Respinge acțiunile.
            
         
               3)
            
            
               Îl obligă pe domnul Jean-Marie Cahier și pe ceilalți reclamanți ale căror nume figurează în anexă să suporte propriile cheltuieli de judecată aferente procedurii principale, precum și pe cele ale Consiliului Uniunii Europene și ale Comisiei Europene.
            
         
               4)
            
            
               Îl obligă pe domnul Jean-Marie Cahier și pe ceilalți reclamanți din cauza T-195/11 să suporte cheltuielile de judecată aferente procedurii măsurilor provizorii în cauza T-195/11 R.
            
         
               5)
            
            
               Republica Franceză suportă propriile cheltuieli de judecată.
            
         
      (1)  JO C 173, 11.6.2011.